钦定古今图书集成/明伦汇编/氏族典/第128卷 > 陈道基
## 钦定古今图书集成/明伦汇编/氏族典/第128卷 > 陈道基

按《泉州府志》：“道基，字以中，同安人。嘉靖庚戌进士，授
浙江嘉善知县，以卓异征闻。母讣奔归，复除云南道
监察御史，巡按广西，复按广东，所至振饬风棱。擢太
仆寺少卿，寻移鸿胪卿。时有阴中之政府者，出为四
川副使，迁广西参政，再迁浙江按察使。久之论定，遂
超拜南京都察院右佥都御史，提督操江，即改应天”
巡抚。遭外艰，读《礼楗》户，若将老焉。廷议用宿望，起开
府。戊寅，迁南大理寺卿，进南户部右侍郎，督粮储。寻
以工部左侍郎召入督陵工。癸未，迁南刑部尚书。乞
骸归，卒，赐祭葬。